UBERA ARANZETA (EH Bildu, 2013-11-14):
Arratsalde on denoi.
Logikoa eta zentzuzkoa iruditzen zaigu Alderdi Popularrak mahai gainean jarri duen proposamena. Alegia, dokumentu bakarrean jasotzea sakabanatuak dauden dokumentu desberdinak langileen lan baldintzei buruz ari direnak, langile lan baldintzak arautzen dituzten akordio, instrukzioak, zirkularrak, dekretuak, zer ez daukagu baina dena dispertsatua eta ezinezkoa da langileak argi jakitea beraien egunerokotasuna benetan zein den araudia beraien lan baldintzak arautzen dituztenak.
Eta iruditzen zaigu guri behintzat gutxienezkoa dela langileak dokumentu bakarrean hori guztia izatea eta argi eta garbi jakitea zeintzuk izan diren Jaurlaritzak mahai orokorraren bidez alde batetik eta ondoren osasun sailaren bidez inolako elkarrizketa gabe eta negoziazio gabe inposatu zaizkien murrizketak.
Azkenean, araudi guzti horiek jasotzen joan diren aldaketak horiek dira, lan baldintzetan inolako elkarrizketa gabe negoziazio gabe eta adostasunik gabe aldaketak eta orduan askotan langileek ere ez dakite egunerokoan zertara egokitu behar diren.
Alderdi Popularrareko bozeramaleak esan duen bezala, azken negoziazioa eta dokumentu bateratua 2009koa dugu, zehatzagoak izateko, Acuerdo Regulador de las Condiciones de Trabajo del Personal de Osakidetza, Servicio Vasco de Salud para los años 2007, 2008, y 2009. Eta hor agertzen da zein buletinetan publikatuak izan ziren, zein dekreturen bidez eta abar eta abar.
Hori guztia esanda, bai esan behar dugu bigarren puntuan jasotzen den erdibidekoarekin ez gaudela ados. Erdibidekoan aipatzen duzue: "Continuar con la negociación de las condiciones laborales del personal de Osakidetza". ¿Continuar? Zer jarraitu? Ez da egon, ez da egon inolako elkarrizketarako borondaterik, akordiorako borondaterik, adostasunak bilatzeko borondaterik.
Hemen egin izan da noizbehinka deitu puntualki bilera, bilateralak, gai puntualen inguruan, baina hemen ez da egon mahai sektorial bat orokortasunean eta gai integral batetan langileen baldintza guztietaz hitz egiteko. Enpleguaz hitz egiteko, ordezkapenetaz, zerrenden kudeaketaz hitz egiteko, hizkuntza irizpidez hitz egiteko eta guk dakigunez horraino iritsi da Osasun Saila.
Eta horren adibide da martxoan administraziozko mahai orokorrean hor kolpe bat eman zen mahai gainean, dekretazo bat martxoan uzteko 133/2013koa baldintzatzen duena administrazioa publikoan langileen lan baldintza guztia eta ondorengoak.
Ondoren, maiatzean, Osasun Sailak bide berdinetik jarraituz beste dekretaso bat onartu zuen, maiatzak 27ko buletinean publikatua dagoena. Horregatik gure zuzenketan eskatzen genuen orain arte dagoena dokumentu batean jasotzeaz gain, hemen egin behar dena da benetan eragile guztiekin deitu mahaira, noski, Osasun arloko mahaira eta benetan elkarrizketa habian jarri, elkarlana eta adostasunari bidea irekitzeko, orain arteko murrizketak eta inposizioak alboratuz.
Eta benetan sinesten baldin badugu pertsona ardatz izan behar dela, zalantzarik gabe langileak zaindu behar dira, esker ona adieraztetik harago, beraien parte hartzearekin kontatu behar dugu, azkenean osasun babeserako eta horretarako eskubide bermatu eta osasun estaldura kalitatezkoa bermatzeko.
Gure ustez hori izan behar da azken xedea eta helburua, eta horretarako langileek eta Osakidetzako langileen egitura funtsezko, funtsezkoa da.
Seguru nago gai honetaz hitz egiten jarraituko dugula, ez da lehenengo aldia, eta esan genezakeena da eta esan nahi duguna da gaurkoan eztabaida hau aprobetxatuz Osasun Sailari dei egin nahi diogu benetan deitzeko mahai sektoriala eta, lehen esan dudan bezala, era integrala batetan elkarrizketari bidea irekitzeko, ba, azkena lan baldintzetaz hitz egiteko, ordezkapenetaz, lan kargaz, ordutegietaz, txandetaz, lanpostuen profiletaz, mahai sektorialean hitz egiten diren kontu guztietan.
Azken finean hainbatetan aldarrikatzen dugun Osakidetzak duen dizdira hori izaten jarrai dezan, Osakidetzak izan duen aitzindari hori mantendu ahal izateko eta horretarako, zalantzarik gabe, ezin gara errentetatik bizitzen jarraitu eta langileen egitura baldintza egokietan mantentzea, zaintzea beharrezkoa da.
Eskerrik asko.